b"\n_START_ARTICLE_\nEcodisseny\n_START_PARAGRAPH_\nL'ecodisseny o disseny ecol\xc3\xb2gic \xc3\xa9s la incorporaci\xc3\xb3 de criteris ambientals en les fases de disseny, producci\xc3\xb3, distribuci\xc3\xb3, utilitzaci\xc3\xb3, reciclatge i tractament final de qualsevol producte amb el prop\xc3\xb2sit de prevenir o reduir l'impacte ambiental durant tot el seu cicle de vida._NEWLINE_L'ecodisseny pot ser introdu\xc3\xaft al llarg de les diferents etapes del cicle de vida dels productes, i existeixen diferents estrat\xc3\xa8gies d'ecodisseny. Perqu\xc3\xa8 sigui efectiu, cal identificar quina \xc3\xa9s l'etapa del cicle de vida del producte que cal millorar m\xc3\xa9s i seleccionar l'estrat\xc3\xa8gia m\xc3\xa9s apropiada per a cada producte en concret i per a cada una de les etapes del seu cicle de vida._NEWLINE_Els productes ecodissenyats han de mantenir almenys la mateixa qualitat del seu equivalent en el mercat, s\xc3\xb3n innovadors i tenen un menor impacte ambiental, a l'haver incorporat el medi ambient com un factor m\xc3\xa9s en el disseny, fabricaci\xc3\xb3 i \xc3\xbas del producte"